Document ID: /roh_data/filtered/Bilingualer_Corpus_interleaved-it-rm.jsonl.gz/1474

This is a text translated from Italian to Rumantsch Grischun.
Elaborato il manuale "Incidente maggiore" per il Cantone dei Grigioni

Nei casi di emergenza, il destino dei pazienti si decide sovente già sul luogo dell'incidente e nel trasporto all'ospedale. Per questo motivo è necessario che già sul luogo dell'incidente possa essere fornito aiuto competente. Da settembre 2008, il Cantone dei Grigioni dispone di un manuale "Incidente maggiore", nel quale sono descritte le strutture dei servizi sanitari per le situazioni particolari e straordinarie.

Incidenti con numerosi feriti, come ad esempio valanghe o frane, incidenti chimici o catastrofi di dimensioni ancora maggiori possono rendere necessari interventi sanitari in ogni luogo del nostro Cantone. Per affrontare tali eventi sono necessarie strutture organizzative appositamente allestite.

Il manuale "Incidente maggiore" è stato elaborato nell'arco di tre anni dal Gruppo di progetto condotta servizi sanitari su incarico della Commissione cantonale di salvataggio. Nel manuale sono descritte l'organizzazione e la condotta del servizio sanitario in caso di incidente maggiore e definiti compiti e competenze di tutte le forze d'intervento sanitario. Liste di controllo e il materiale di lavoro aiutano i rispettivi responsabili della condotta ad affrontare il loro difficile compito.

I manuali sono stati consegnati a tutti i servizi di soccorso regionali, alle basi delle ambulanze, agli ospedali pubblici, nonché a organizzazioni partner come ad esempio pompieri, polizia e Ufficio tecnico. Ai responsabili d'esercizio e ai responsabili medici dei servizi di soccorso regionali il manuale è stato presentato in occasione di un corso di due giorni tenutosi a fine agosto 2008.

Questa vasta opera ha permesso di colmare la lacuna finora esistente nell'ambito della condotta. Il manuale è pubblicato sulla homepage www.gesundheitsamt.gr.ch.

Persona di riferimento:

Dr. Rudolf Leuthold, capo dell'Ufficio dell'igiene pubblica, tel. 081 257 26 41

Organo: Ufficio dell'igiene pubblica

Fonte: it Ufficio dell'igiene pubblica

Data: 01.10.2008

Il manual "Eveniments gronds" per il chantun Grischun è elavurà

Il destin da las pazientas e dals pazients d'urgenza vegn savens decidì gia al lieu da l'accident e sin il transport a l'ospital. Perquai duain ellas ed els survegnir gia al lieu da l'accident in agid cumpetent. Al chantun Grischun stat a disposiziun dapi il settember 2008 in manual "Eveniments gronds". En quel vegnan descrittas las structuras dal servetsch sanitar che valan per eveniments en situaziuns spezialas ed extraordinarias.

Tar donns cun pliras persunas blessadas, sco per exempel tar lavinas u tar bovas, tar accidents da chemia u tar catastrofas anc pli grondas, poi daventar necessari ch'il servetsch sanitar fetschia intervenziuns dapertut en noss chantun. Per dumagnar tals eveniments dovri structuras d'organisaziun adequatas.

Il manual "Eveniments gronds" è vegnì elavurà en trais onns tras la gruppa da project "Direcziun dal servetsch sanitar" per incumbensa da la cumissiun chantunala da salvament. Il manual descriva co ch'il servetsch sanitar è organisà e co ch'el dirigia en cas d'in eveniment grond ed el definescha las incumbensas e las cumpetenzas da tut las forzas d'acziun dal servetsch sanitar. Las glistas da controlla ed ils documents da lavur sustegnan las persunas en funcziuns directivas a dumagnar lur incumbensa pretensiusa.

Exemplars dal manual èn vegnids consegnads a tut ils servetschs regiunals da salvament, a las basas d'ambulanza, als ospitals publics sco er a las organisaziuns associadas sco per exempel als corps da pumpiers, a la polizia, a l'uffizi da construcziun bassa. Las manadras ed ils manaders da gestiun e medicinals dals servetschs regiunals da salvament han survegnì ina introducziun en il nov manual a chaschun d'in curs da dus dis che ha gì lieu la fin avust 2008.

L'ovra cumplessiva serra ussa la largia che existiva en il sectur directiv. Il manual è publitgà sin la pagina d'internet www.gesundheitsamt.gr.ch.

Infurmaziuns:

dr. Rudolf Leuthold, manader da l'uffizi da sanadad, tel. 081 257 26 41

Gremi: uffizi da sanadad

Funtauna: rg uffizi da sanadad

Data: 01.10.2008